# SOSU FVH’s årlige selvevaluering

Emnet for årets selvevalueringen er fundet i dialogen om skolens kvalitetsrapport med bestyrelsen, skolens strategiske chefforum, det lokale uddannelsesudvalg, skolens SUA (Sammenlægningen mellem Samarbejdsudvalget og arbejdsmiljøudvalget) og skolens elevråd. Tilgangen er valgt få at opnå størst muligt ejerskab over emnet, samt få bredest mulige perspektiver på mål og handlinger for selvevalueringen.

Emnet for årets selvevaluering er mål 2 *Flere skal fuldføre en erhvervsuddannelser* og med bred enighed mellem ovenstående parter og skolens ledelse er der rettet fokus på *frafald mellem grundforløb 2 og hovedforløbet*.

SOSU FVH har i 2021 et for stort frafald mellem Grundforløb 2 og hovedforløbene af elever, der har gennemført og bestået grundforløb 2 prøven og dermed vurderet til at have faglige kvalifikationer til at opnå en ansættelsesaftale og starte på hovedforløbene.

Antallet af bestået elever, der ikke har opnået en ansættelsesaftale på hovedforløbet, så for 2021 ud som følger:   
- pædagogisk assistentuddannelse: 46,6%  
- Social- og sundhedshjælper: 31,3%  
- Social- og sundhedsassistent: 28,6%

Det er disse tal, der ligger til grund for handlinger, som skolen foretager i sin selvevaluering.

|  |  |  |
| --- | --- | --- |
| Mål | Handlinger | Dokumentation |
| Flere elever skal gennem styrkede indsatser i undervisningen på Grundforløb mod pædagogisk assistentuddannelse opnå ansættelse på hovedforløbet | Virksomhedsforlagt undervisning (VFU): Eleverne på GF2 kommer ½ dag ud i praksis. De medbringer en opgave fra skolen, som de arbejder med både i skole og praksis. Formålet er at forberede eleverne på praksis. VFU suppleres af besøg på/af børneinstitutioner. | Der laves et udtræk fra skolens egne tal.  Udtrækket viser hvor mange elever, der grundforløbsoptaget ikke har opnået ansættelse på hovedforløbet. |
| Flere elever skal gennem styrkede indsatser i undervisningen på Grundforløb mod Social og sundhedshjælperuddannelsen opnå ansættelse på hovedforløbet | Hjælp til at skrive ansøgninger i studiecentertiden. Et differentieret tilbud til elever, der endnu ikke er ansat allerede på GF2.  Virksomhedsforlagt undervisning (VFU): Eleverne på GF2 kommer 2 dage ud i praksis. De medbringer en opgave fra skolen, som de arbejder med både i skole og praksis. Formålet er at forberede eleverne på praksis samt være med til at tydeliggøre forskellen på SSH/SSA, så eleverne står bedre rustet til at foretage det rigtige valg.  Sprogtilbud: Da manglende danskkundskaber ofte er en barriere for ansættelse, er der i samarbejdet med Sprogcentrene et ugentligt tilbud om danskundervisning. Eleverne følger undervisningen både på GF og senere på hovedforløbet. | Der laves et udtræk i skolens egne tal. Udtrækket viser hvor mange elever, der på to hinanden følgende grundforløbsoptag (GF2201 og GF2208) ikke har opnået ansættelse på hovedforløbet. |
| Flere elever skal gennem styrkede indsatser i undervisningen på Grundforløb mod Social og sundhedsassistentuddannelse opnå ansættelse på hovedforløbet | Hjælp til at skrive ansøgninger i studiecentertiden. Et differentieret tilbud til elever, der endnu ikke er ansat allerede på GF2.  Virksomhedsforlagt undervisning (VFU): Eleverne på GF2 kommer 2 dage ud i praksis. De medbringer en opgave fra skolen, som de arbejder med både i skole og praksis. Formålet er at forberede eleverne på praksis samt være med til at tydeliggøre forskellen på SSH/SSA, så eleverne står bedre rustet til at foretage det rigtige valg.  Sprogtilbud: Da manglende danskkundskaber ofte er en barriere for ansættelse, er der i samarbejdet med Sprogcentrene et ugentligt tilbud om danskundervisning. Eleverne følger undervisningen både på GF og senere på hovedforløbet. | Der laves et udtræk i skolens egne tal. Udtrækket viser hvor mange elever, der på to hinanden følgende grundforløbsoptag (GF2201 og GF2208) ikke har opnået ansættelse på hovedforløbet. |
| Flere elever skal gennem styrkede indsatser i vejledningen af eleverne på skolen opnå ansættelse på hovedforløbet | Samtaler med alle elever før optag på GF2 for at sikre det rigtige valg (SSA/SSH) samt opfange behov for støtte (sprog/SPS)  Besøg i alle GF2 klasser ved start for at sikre at alle elever oprettes på lærepladsen.dk  Hjælp til hvordan man går til jobsamtale (i studiecentertid)  Hurtig, systematisk opfølgning på fravær, mistrivsel og faglig bekymring. Stort fravær er ofte en barriere for ansættelse, så målet er at sætte ind, før fraværet bliver for stort.  Når eleverne får svar fra kommunerne ift. ansættelse, kontaktes de elever, der ikke har fået ansættelse. Eleverne får hjælp til at kontakte kommunen igen for afklaring ift. baggrunden for afslaget og en evt. genansøgning, samt hjælp til at søge andre kommuner. Hjælpen gives individuelt med udgangspunkt i den enkeltes behov og ønsker. | Der laves et udtræk i skolens egne tal. Udtrækket viser hvor mange elever, der på to hinanden følgende grundforløbsoptag (GF2201 og GF2208) ikke har opnået ansættelse på hovedforløbet. |
| Gennem strategiske indsatser mellem skole og samarbejdskommuner skal resultere i flere elever opnår ansættelsesaftaler på hovedforløbene inden for alle tre uddannelsesretninger. | Overgangen mellem grundforløb og hovedforløb, er sat på en fællesdagsorden for samarbejdskommuner og skole  Der er etableret strategiske drøftelser i skolens Strategiske chefforum, med henblik på prøvehandlinger på tværs af kommune og skole.  Indsatester er sat på dagsorden gennem systematiske drøftelser på direktørniveau.  Overgangsproblematikken er på foranledig af SOSU FVH sat på den politiske dagsorden i mødet med §17 stk. 4 udvalg, Økonomi udvalg og Sundhedsudvalg i samarbejdskommunerne. | Der laves et udtræk i skolens egne tal. Udtrækket viser hvor mange elever, der på to hinanden følgende grundforløbsoptag (GF2201 og GF2208 minus PAU) ikke har opnået ansættelse på hovedforløbet. |

Gennem de fem mål ønsker skolen at rette blikket mod undervisningen på de tre uddannelser, mod vejledningen af eleverne på skolen, samt at inddrage de fem samarbejdes kommuner. Det sidste mål, da SOSU FVH ikke kan løfte opgaven alene, men også i et ønske om at knytte oplæringsvirksomhederne tættere til skolen og dens undervisning.